2023eko martxoaren 21ko 2023/001158 Alkatetza Dekretuaren laburpena: “Basauriko EMAKUMEEN ELKARTEEI udal diru-laguntzak emateko deialdia 2023, emakumeen eta gizonen aukera-berdintasunaren eremuan. Gizarte-politika Arloa”


Diru-laguntzei buruzko azaroaren 17ko 38/2003 Lege Orokorraren 17.3 b) eta 20.8 artikuluetan xedatutakoarekin bat eginez (testua, osorik, Diru-Laguntzen datu-base nazionalean: htpp:www.pap.minhap.gob.es/bdnstrans), honako testu hau argitaratzen da:

Lehenengoa.- Onuradunak.

Emakumez osatutako udalerriko elkarte eta erakundeak, baldin eta horien helburua bada emakumeen eta gizonen aukera-berdintasuna bultzatzea, eta emakumeek edozein eremutan parte hartzea bultzatzea.

Bigarrena.- Xedea.

Emakumeen eta gizonen aukera-berdintasuna sustatzeko jarduerak egitea, adibidez: emakumeek edozein eremutan parte hartzea bultzatzea; emakumeei aholkularitza eta informazioa ematea; eta, gizarte osoari begira, aukera berdintasunari buruz jabetzeko lan egitea.

	Hirugarrena.- Oinarri arautzaileak.

2023ko otsailaren 27ko 2023/0786 Alkatetza Dekretuak onetsi ditu Gizarte Politika eta Berdintasunaren udal dirulaguntzak emateko oinarri arautzaileak, eta 2023ko martxoaren 10eko BAOn (49. zk.) argitaratu dira.

	Laugarrena.- Zenbatekoa.

Deialdi honen zenbateko osoa 16.000,00 € da.

	Bosgarrena.- Eskabideak aurkezteko epea.

Hilabete, deialdi hau Bizkaiko Aldizkari Ofizialean argitaratu osteko biharamunetik hasita.

	Seigarrena.- Diru-laguntzak zuritzeko epea.

Diru-laguntzak zuritzeko epea 2024ko urtarrilaren 31ean bukatuko da.

